Påskekrim: Tradisjonelt britisk krimdrama
PÅSKEKRIM: Ny Vera-sesong følger kjente spor. Et comeback skaper frisk dynamikk. Vera Sesong 13. Britisk krimserie i tre selvstendige episoder. Med Brenda Blethyn og David Leon mfl. Aldersgrense: 12+. Produksjonsår: 2023. NRK 1, torsdag 28. mars. NRK TV fra 22. mars. Den voksne, litt tverre detektiven i Northumberland er tilbake i en ny sesong som følger samme oppskrift som de foregående. Det er klassisk, britisk who-dunnit-krim, dette. Men det er veldig godt laget. Joe er tilbake I årets sesong kommer David Leon tilbake i rollen som Joe Ashworth. Det er med og skaper en dynamikk som langt på vei bærer sesongen. Forholdet mellom de to utvikler seg fra det prøvende vi møter i første episode, siden Joe har reist ut i verden og kommer tilbake i rollen som overordnet, til noe mer komplisert etter hvert.  Joe Ashworth-karakteren bygger opp en viss dybde, og sannelig får vi ikke et glimt inn i det som faktisk er et varmt Vera-hjerte etter hvert som episodene spiller seg ut. De halvannen time lange episodene presenterer oss for en ny krimgåte hver gang. Du er med andre ord ikke nødt til å se hele sesongen, for å få med deg sluttpoenget. Samtidig er denne karakterdrevne serien bygget opp slik at relasjonene karakterene imellom utvikler seg underveis. Det er et smart grep som gjør at man vil følge med. Trygt valg Hvis du allerede liker å se Vera er årets sesong et trygt valg. For alle dere andre: Dette er en tradisjonell, britisk krimserie som baserer seg på at en skarp detektiv skal løse en krimgåte. Det tar tid. Ingen blir andpustne av å se denne serien. Vera er trygt og godt selskap i påsken. Serien er basert på bøkene til Anne Cleeves og er filmet i Northumberland, like over Nordsjøen fra her. Flotte naturbilder dveler ved landskapet og fra tid til annen dukker vi inn i storbyen Newcastle.
En ny sesong av den britiske krimserien "Vera" er tilgjengelig på NRK fra 22. mars. Sesongen består av tre selvstendige episoder. I denne sesongen gjør David Leon et comeback i rollen som Joe Ashworth, noe som skaper en ny dynamikk i serien. Serien er karakterdrevet med utvikling av relasjonene mellom karakterene, og presenterer en ny krimgåte i hver episode.  Vera er en tradisjonell, britisk krimserie basert på bøker av Anne Cleeves, og er filmet i Northumberland.